Document ID: 32001R1103

Kommissionens forordning (EF) nr. 1103/2001
af 5. juni 2001
om ændring af forordning (EF) nr. 1303/2000 om fastsættelse af forsyningsopgørelsen og støtten for levering til De Kanariske Øer af æg og fjerkrækødsprodukter i forbindelse med den ordning, der er fastsat i artikel 2-4 i Rådets forordning (EØF) nr. 1601/92, hvad angår støtten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(1), senest ændret ved forordning (EF) nr. 2826/2000(2), særlig artikel 3, stk. 4, og
ud fra følgende betragtninger:
(1) Ved Kommissionens forordning (EF) nr. 1303/2000(3), senest ændret ved forordning (EF) nr. 2736/2000(4) blev der fastsat den foreløbig forsyningsopgørelser for forsyning af øerne med kød og æg med oprindelse i det øvrige EF. Ved fastsættelse af denne forsyningsopgørelse skal der tages hensyn til omkostningerne ved forsyning fra verdensmarkedet, forholdene som følge af øernes geografiske beliggenhed og det prisgrundlag, der anvendes ved eksport til tredjelande af de pågældende dyr eller produkter.
(2) Anvendelsen af disse regler og kriterier på den nuværende markedssituation inden for fjerkrækødssektoren medfører, at mængderne som vist i den foreløbige forsyningsopgørelse skal ændres under hensyntagen til leverancernes størrelse på nuværende tidspunkt, idet det dog skal sikres, at EF's forsyningsandel opretholdes.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Bilag I til forordning (EF) nr. 1303/2000 affattes som angivet i bilaget til nærværende forordning.
Artikel 2
Denne forordning træder i kraft den 6. juni 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. juni 2001.

Labels: 3
17
19
18